钦定古今图书集成/明伦汇编/氏族典/第069卷 > 朱桢
## 钦定古今图书集成/明伦汇编/氏族典/第069卷 > 朱桢

按《名山藏》《分藩记》：楚昭王桢，国武昌，母昭敬太充妃
胡氏。生时高帝破汉武昌，报至，帝喜，问群臣：“武昌古
何地也？”对曰：“楚。上曰：‘子长予楚’。”及分封王齐，铸齐宝，
三铸三亏。帝乃记之曰：“昔予心许楚。”乃封楚。高帝赐
王经史、王录、御注《洪范》及大宝箴于座右，时观警。十
四年，命率江夏侯德兴讨散毛诸洞蛮。明年，讨大庸
诸洞蛮。铜鼓、五开蛮为乱，出没不常，闻王师至，辄窜
匿，退则复出。十八年命王与《信国和》讨之。王与《信国》

擒之。二十四年往征西番。二十七年，道州杜回子叛，
承命讨平之。是年复讨全州叛猺。二十八年讨桂阳
山寇，平之。二十九年，卢溪、黔阳诸洞蛮叛，王出师自
沅州伐山，逾阻至天桂山，冞入苗寨，平之。三十年，荧
惑入太微。高帝以太微楚分，敕王戒慎《玉书》十事，以
无忘大训。其十事曰：“尊朝廷，守祖训，敬神明，作藩屏，
顺人心，友兄弗，防边境，练军士，谨钱谷，畜马乘。”王每
讨平诸叛，高帝喜，谓王有略。及古州蛮叛，使王与湘
王柏率师十万往征。王不亲莅军，措粮糗无方。上心
乃谓王“不武也。”王居国，乐善奉法，无有逾越。成祖即
位，召为宗正。八年入朝。上美王贤，亦与其官属能辅
导，褒赐之。王五十五年薨。